kardosdrur/scandi-wiki huggingface dataset:
James Macpherson

James Macpherson (skotsk gælisk Seumas Mac a' Phearsain eller Seumas MacMhuirich; født 27. oktober 1736, død 17. februar 1796) var en skotsk poet, kendt som forfalskeren af digterværket Ossians sange.

Macpherson var en mangesidig forfatter, der har skrevet digte, flyveskrifter, historiske værker, udgivet en oversættelse af Homer osv.; men alt dette er glemt, og han nævnes nu kun som udgiveren af Ossians sange. Dette værk består af følgende dele: Fragments of Ancient Poetry collected in the Highlands of Scotland and translated from the Gaelic or Erse Language, der udkom 1760, samt Fingal, som han efter en rejse i højlandene udgav 1762, og Temora 1763. Macpherson udgav disse værker for at være oversættelse af digte af den keltiske barde Ossian. 

Der rejste sig dog snart tvivl om deres ægthed, en tvivl, der holdt sig, skønt Macpherson fremlagde gæliske digte som originaler og testamenterede 1000 £ til udgivelse af disse; de udkom også 1807. Imidlertid synes det, at Macpherson på grundlag af enkelte gæliske fragmenter har fabrikeret disse originaler, og der kan i vor tid næppe være tvivl om, at Ossian væsentlig må betragtes som et litterært falsum.

Men netop dette, at digtene må anses for Macphersons egne, viser ham som en betydelig digter. Trods alle anakronismer og en tit udtalt sentimentalitet er der ikke ringe stemning over digtene, og deres prosa hæver sig ofte til stor skønhed. Det tungsindige skotske landskab, hvor vinden hyler over heder og moser og jager tunge skyer over en truende lav himmel, danner en ypperlig baggrund for de melankolske skildringer.

Ossian har også i litteraturhistorien sin store betydning som udslag af den nyvakte interesse for fortiden og som banebrydende for den naturskildrende digtning. Den gjorde uhyre virkning rundt om i Europa på den unge slægt, blev oversat alle vegne, også til dansk af St. St. Blicher 1807-09 og senere i metrisk form af forfatteren og oversætteren Frederik Ludvig Mynster.

Kilder

Referencer

Eksterne henvisninger 

 Wikisource har teksten fra Encyclopædia Britannica af 1911 om Macpherson, James.
 Literary Encyclopedia: Ossian
 Significant Scots – James MacPherson
 The Poetical Works of Ossian hos Ex-Classics.com 
 Værker af James Macpherson hos Project Gutenberg

Digtere fra Skotland
Briter i 1700-tallet
Kölsch

Kölsch eller Kølsch har flere betydninger:
 som tillægsord til Köln:
 Kölsch (sprog)
 Kölsch (øl)
 som efternavn:
 Rune Reilly Kølsch
Joël Bats

Joël Bats (født 4. januar 1957 i Mont-de-Marsan, Frankrig) er en pensioneret fransk fodboldspiller og senere træner, der spillede som målmand i Ligue 1-klubberne FC Sochaux, AJ Auxerre samt Paris SG. Med sidstnævnte vandt han i 1986 det franske mesterskab.

Landshold 
Bats nåede gennem sin karriere at spille 50 kampe for Frankrigs landshold, som han debuterede for i 1983. Han var efterfølgende en del af det franske hold der blev europamestre på hjemmebane ved EM i 1984, og vandt bronze ved VM i 1986 i Mexico. Han spillede sin sidste landskamp i 1989.

Trænerkarriere 
Bats blev efter afslutningen på sin aktive karriere tilknyttet sin gamle klub Paris SG som målmandstræner. I 1996 blev han udnævnt til klubbens nye cheftræner, en position han besad frem til 1998. Efter at være blevet afskediget i hovedstadsklubben havde han efterfølgende en kort periode som cheftræner hos LB Châteauroux.

Titler 
Ligue 1
 1986 med Paris SG

EM
 1984 med Frankrig

Eksterne henvisninger 

 Spillerinfo

Fodboldspillere fra Frankrig
Fodboldspillere fra FC Sochaux-Montbéliard
Fodboldspillere fra AJ Auxerre
Fodboldspillere fra Paris Saint-Germain
Fodboldtrænere fra Frankrig
Manuel Amoros

Manuel Amoros (født 1. februar 1962 i Mont-de-Marsan, Frankrig) er en fransk tidligere fodboldspiller, og nuværende fodboldtræner, der spillede som forsvarsspiller i Ligue 1-klubberne AS Monaco, Olympique Marseille samt Olympique Lyon. Han er i øjeblikket landsholds træner hos Benin.

Med Monaco vandt han Amoros enkelt fransk mesterskab og én pokaltitel, og hans succes fortsatte under opholdet i Marseille. Her var han en del af det meget succesfulde hold der dominerede fransk fodbold i starten af 90'erne, og blev mester i både 1990, 1991 og 1992. Desuden var han, som kronen på værket, med til at vinde Champions League i 1993.

Landshold 
Amoros nåede gennem sin karriere at spille hele 82 kampe og score ét mål for Frankrigs landshold, som han debuterede for i 1982. Han var efterfølgende en del af det franske hold der blev europamestre på hjemmebane ved EM i 1984, og vandt bronze ved VM i 1986 i Mexico. Han deltog desuden ved VM i 1982, samt ved EM i 1992. Han stoppede landsholdskarrieren efter sidstnævnte turnering.

I Danmark huskes Amoros måske bedst for episoden i åbningskampen ved EM i 1984 hvor Amoros, efter en hård og ureglementeret tackling fra danske Jesper Olsen, sprang op og nikkede en forbløffet Olsen en skalle. Episoden kostede Amoros tre spilledages karantæne, men han nåede at gøre comeback ved samme turnering da han blev skiftet ind i finalen som Frankrig vandt med 2-0 over Spanien.

Titler 
Ligue 1
 1988 med AS Monaco
 1990, 1991 og 1992 med Olympique Marseille

Coupe de France
 1985 med AS Monaco

Champions League
 1993 med Olympique Marseille

EM
 1984 med Frankrig

Eksterne henvisninger 
 

Fodboldspillere fra Frankrig
Fodboldspillere fra AS Monaco FC
Fodboldspillere fra Olympique Marseille
Fodboldspillere fra Olympique Lyon
Fodboldtrænere fra Frankrig
Personer fra Nîmes
Deltagere ved verdensmesterskabet i fodbold 1982
Deltagere ved det europæiske mesterskab i fodbold 1984
Deltagere ved verdensmesterskabet i fodbold 1986
Deltagere ved det europæiske mesterskab i fodbold 1992
Punktmutation

En punktmutation er en genvariation hvor der sker en baseudskiftning i DNA'et, for eksempel fra sekvensen ATTCCG til AATCCG.

Punktmutationer kan forekomme både i kodende (gener) og ikke-kodende områder i genomet, og effekten af en punktmutation kan derfor være meget forskellig.

At der findes punktmutationer i kodende områder, betyder ikke nødvendigvis at der sker en ændring i aminosyre-rækkefølgen af det producerede protein, idet der findes flere genetiske koder for det samme protein.
Punktmutationer der medfører det samme protein kaldes synonyme (eller "tavse").
Punktmutationer i ikke-kodende områder kan stadig have betydning for geners splicing eller binding af transkriptionsfaktorer.

Enkeltnukleotidpolymorfi 
En punktmutation der forekommer tilstrækkelig ofte i en befolkning kan kaldes en enkeltnukleotidpolymorfi efter det engelsk single nucleotide polymorphism (SNP) — udtalt snip.

Mutation
Upplandske regiment

Upplands Regiment. Dets mærke var I 8 i den svenske hær. Det kan dateres til 1600-tallet, og det blev opløst i 1957. Regimentets soldater kom oprindeligt fra Uppland, og der blev senere oprettet en garnison dér.

Historie 
Regimentet har sin oprindelse i et kompagni i Uppland omkring 1550. I 1617 blev disse enheder af Gustav II Adolf lagt sammen med afdelinger fra de nærliggende provinser i Dalarna og Västmanland til Upplands storregiment, hvoraf otte af de i alt 24 kompagnier blev rekrutteret i Uppland. Det upplandske storregiment bestod af de tre områderegimenter, hvoraf Upplands regiment var det ene. Omkring 1623 blev regimentet permanent opdelt i tre mindre regimenter, hvoraf Upplands regiment blev det ene.

Regimentet blev officielt oprettet i 1626, selv om det havde eksisteret siden 1623. Upplands regiment var et af de oprindelige 20 svenske infanteriregimenter, der er nævnt i den svenske forfatning fra 1634. Regimentets første chef var Nils Brahe.

Regimentet fik betegnelsen I 8 (8. Infanteri Regiment) i 1816. Upplands regiment blev omdøbt til Upplands infanteriregiment i 1904 for at skelne det fra Upplands artilleriregiment. Regimentet fik garnison i Gävle fra 1912. I 1928 genvandt regimentet sit gamle navn. Regimentet blev opløst i 1957. Upplands signalregiment blev i 1974 omdøbt til Upplands regiment, men kan ikke henføre sin oprindelse til det oprindelige regiment, selvom navnet er blevet videreført.

Felttog 

 Varberg (1565)
 Narva (1581)
 Lützen (1632)
 Warszawa (1656)
 Frederiksodde (1657)
 Turen over Lillebælt (1658)
 Rügen (1678)
 Düna (1701)
 Kliszów (1702)
 Holovczyn (1708)
 Helsingborg (1710)
 Svensksund (1790)

Organisation 

1682(?)
 Livkompaniet
 Överstelöjtnantens kompani
 Majorens kompani
 Hundra härads kompani
 Rasbo kompani
 Sigtuna kompani
 Hagunda kompani
 Bälings kompani

18??
 Livkompanie
 Rasbo kompani
 Olands kompani
 Uppsala kompani
 Hundra Härads kompani
 Sigtuna kompani
 Hagunda kompani
 Enköpings kompani

Navn, forlægningsplads eller garnison 

|

Se også
 Svenske regimenter
 Svenske Amter "län"

Referencer/Kilder 

Print – bøger
 
 
 
 
 

Online
 
 
 
 

Sveriges historie
Sveriges militær
SNP

SNP kan henvise til:

 Scottish National Party, et politisk parti i Skotland
 Enkeltnukleotidpolymorfi (på engelsk kaldet Single-nucleotide polymorphism)
 SNP, forkortelse på New York Stock Exchange for det kinesiske selskab Sinopec
 SNP (filformat), et Microsoft Access filformat
Kool & the Gang

Kool & the Gang er en amerikansk jazz / R&B / soul / funk / disco-gruppe. Gruppen blev oprindeligt dannet i Jersey City, New Jersey, USA i 1964.

De gik gennem flere musikalske faser i deres karriere, begyndende med jazz over R & B og funk, og udvikler sig til et discoorkester og slutter den succesrige periode af deres karriere af med at producere pop og R&B.

Gruppen er kendt for en serie af hits fra 1970'erne og de tidlige 80'ere. Blandt andre Celebration, Ladies Night, Get Down On It og Jungle Boogie.

De har solgt over 70 millioner albums på verdensplan.

Eksterne henvisninger 
 Officiel hjemmeside

Referencer 

Musikgrupper fra USA
Discogrupper
Stephen Lowe

Stephen Lowe (født 13. marts 1963) er en tidligere engelsk målmand, der spillede det meste af sin karriere i Viborg FF.

Spillerkarriere 
Lowe fik sin fodboldopdragelse i bl.a. Aston Villa og nåede at ligadebutere for Wolverhampton Wanderers, før karrieren tog en usædvanlig drejning og bragte ham til Danmark.

Turen gik i første omgang over Herning Fremad og Vejle Boldklub, før Stephen Lowe fandt sin rette hylde i Viborg.

Han spillede den sidste kamp på topplan den 25. april 1997, da han var med til at tabe 3-5 til OB.

Trænerkarriere 
Efter hans aktive karriere blev han ansat i Viborg FF som målmandstræner, hvor han har virket lige siden, undtaget af små perioder, hvor han var cheftræner og assistenttræner i klubben.

Den 12. november 2007 fik Stephen Lowe debut som træner i Superligaen med et 0-2 hjemmebane nederlag til AGF. Lowe og U/18-træner Jan Østergaard fik ansvaret for holdet i de sidste 3 kampe i 2007, efter at klubben have valgt at fyrer cheftræner Anders Linderoth og assistenttræner Tommy Møller Nielsen. I april 2009 måtte Stephen Lowe igen hentes frem i forbindelse med en trænerfyring. Denne gang blev det som assistenttræner, da den daværende assistent Søren Frederiksen blev forfremmet til cheftræner efter fyringen af Hans Eklund. Da Lars Søndergaard den 3. juli 2009 blev ansat som ny cheftræner, trådte Lowe lidt ned i træner-hierarkiet, men var dog stadigvæk klubbens målmandstræner og en del af det 4-mands store trænerteam.

Siden 2019 har Stephen Lowe været målmandstræner i Skive IK.

Private forhold 
Han blev boende i Viborg efter hans aktive karriere sluttede, og bor i dag i Hald Ege, med sin kone, Maria Ingemann Larsen Lowe.

Referencer

Eksterne henvisninger 

Fodboldspillere fra England
Fodboldspillere fra Aston Villa F.C.
Fodboldspillere fra Wolverhampton Wanderers F.C.
Fodboldspillere fra Viborg FF
Fodboldtrænere fra Viborg FF
Apis

Apis har flere betydninger:

 Apis (gud) – en egyptisk gud
 Apis (by) – en egyptisk by
 Yamu – en anden egyptisk by, som tidligere blev kaldt Apis
 Apis (slægt) – slægten af honningbier
 Apis (græsk mytologi) – en profet i den græske mytologi
 Apis (stjernebillede) – et stjernebillede som senere blev til fluen
 Apis – øgenavnet for Dragutin Dimitrijević fra den serbiske nationalistgruppe Sorte Hånd
 Apis (One Piece) – en fiktiv figur i Warship Island-historierne af anime-serien One Piece
 Apis (svævefly) – et ultralet svævefly
 Advance Passenger Information System – en grænsekontrolmekanisme brugt af USA, Korea og andre lande.
Hammel Gymnastik Forening

Hammel GF Fodbold er en dansk fodboldklub fra Østjylland. Klubben ligger i øjeblikket i Serie 2. 
Til dagligt holder klubben til på Hammel Stadion, men er nok mest kendt for at have opfostret landsholdsspilleren Leon Andreasen.

Siden årtusindeskiftet – 10'erne 
Efter en skuffende efterårssæson 2009, hvor Hammels 1. hold var 1 point fra oprykning til serie 2, valgte træner Erik Søndergaard at træde af som 1. holdstræner. 
Som afløser overtog Mikkel Rasmussen pr. 23/1-2010 holdet. Han stammer oprindelig fra Viborg og har i sin karriere været tilknyttet Ålborg Chang, inden han kom til Skovbakken, hvor har har trænet ynglingemester 1 og herreserie 1.

Kilder

Eksterne henvisninger 
 Hammel GF – Officiel website

Fodboldklubber under DBU Jylland
Etableret i 1918
Gymnastik Forening
Amilo

Amilo er en census town i Azamgarh-distriktet delstaten Uttar Pradesh, Indien.

Demografi 
Pr. en folketælling i 2001, havde Amilo en befolkning på 21.887. 52% er mænd, mens 48% er kvinder. I gennemsnit kan 46% af befolkningen læse og skrive, hvilket er mindre end det nationale gennemsnit på 59,5%; 58% af mændene og 42% af kvinderne. 22% af befolkningen er under 6 år gamle.

Fodnoter 

Byer i Uttar Pradesh
Ariary

Ariary (valutakode MGA) er møntenheden på Madagaskar. Ariary er, sammen med den mauriske møntenhed Ouguiya, den eneste møntenhed som ikke er decimalbaseret. En ariary svarer til 5 iraimbilanja.

Navnene ariary og iraimbilanja stammer fra møntenhederne som blev brugt før kolonitiden. Også da var iraimbilanja værd 1⁄5 ariary.

Overgang til ariary 
Ariary erstattede den tidligere valuta, gassisk franc (valutakode MGF, også kendt under sit franske navn, franc malgache) 1. januar 2005. En gassisk ariary blev værdsat til 5 franc, og dermed blev en iraimbilanja 1 franc værd.

Mønterne og pengesedlerne er blevet benævnt både i officielle franc og de halvofficielle ariary og iraimbilanja siden 1961. Tidligere var benævnelsen franc den vigtigste. I 1992 blev mønter med højere værdi taget i brug, i begyndelsen fra 5 til 50 ariary. Disse mønter blev kun benævnt i ariary. I 1993 blev nye 500 ariary–2500 franc-sedler og 5000 ariary–25000 franc-sedler taget i brug, og der var benævnelsen ariary mere tydelig. På sedler som blev taget i brug efter 31. juli 2003 var benævnelsen ariary den vigtigste, mens franc blot blev påtrykt i små bogstaver. Mønter med lavere værdier er også blevet erstattet, men med hovedudformingen intakt.

Eksterne henvisninger 

 Madagaskars pengesedler  
 Madagaskars mønter 

Møntenheder fra Afrika
Madagaskar
Velupillai Prabhakaran

Velupillai Prabhakaran (på tamilsk வேலுப்பிள்ளை பிரபாகரன்) (født 26. november 1954, død 18. maj 2009) var en tamilsk oprørsleder, der grundlagde og ledte den militære tamilske organisation De Tamilske Tigre, der forsøgte at skabe en selvstændig tamilsk stat i den nordlige og østlige del af Sri Lanka.

Prabhakaran var efterlyst via Interpol for terrorisme, mord og organiseret kriminalitet, begået i forbindelse med borgerkrigen i Sri Lanka. I forbindelse med den endelige nedkæmpelse af Tigrene, og afslutningen på borgerkrigen, blev Prabhakaran dræbt af de srilankanske regeringsstyrker.

Eksterne henvisninger 
 Profil 
 Info og interviews 

Tamiler
LTTE
Aalborg Aces

Aalborg Aces er et dansk skaterhockeyhold der hører hjemme ved Tornhøjhallen i Aalborg Øst. Klubben er genstartet under ny bestyrelse og er blevet optaget i DIU i foråret 2009. Arbejdet med at lave en "rigtig" skaterhockey klub startede i 2007, hvor man besluttede at flytte fra en lille bane i universitets campus til banen ved filstedvejens skole. NU ser det ud til at der er kommet vind i sejlende og kommunen og unionen er begyndt at hjælpe Aalborg Aces. Desuden er drømmen om at komme med til tuneringer blevet større både i form af flere senior spille og junior spiller men også med optagelsen i forbundet. Klubben håber desuden at kunne skabe større interesse i hele Jylland for sporten. Klubben er desuden åben for begyndere såvel som erfarende ishockey/skaterhockey spillere.
 
Fra foråret 2012 er klubben flyttet ud til en nybygget bane ved Tornhøjhallen i Aalborg Øst, denne bane er blevet til i et samarbejde med Aalborg Kommune, kvarterværkstedet og klubbens medlemmer som mod den økonomiske støtte selv har skulle ligge arbejdstimerne til at opfører banen. Aces Arena bliver den første skaterhockeybane i i vestdanmark med plexiglas i enderne.

Eksterne henvisninger
http://www.aalborgaces.dk 

Skaterhockeyklubber i Danmark
Aces
Marcel Schäfer

Marcel Schäfer (født 7. juni 1984 i Aschaffenburg, Vesttyskland) er en tysk fodboldspiller, der spiller som venstre back hos Bundesliga-klubben VfL Wolfsburg. Han har spillet for klubben siden 2007, hvor han kom til fra 1860 München. I 2009 hjalp han Wolfsburg til klubbens første tyske mesterskab nogensinde.

Landshold 
Schäfer står (pr. maj 2009) noteret for to kampe for Tysklands landshold, som han debuterede for den 19. november 2008 i en kamp mod England.

Titler 
Bundesligaen
 2009 med VfL Wolfsburg

Eksterne henvisninger 

 VfL Wolfsburg spillerinfo 
 Fussballdaten.de spillerinfo

Fodboldspillere fra Tyskland
Fodboldspillere fra 1860 München
Fodboldspillere fra VfL Wolfsburg
Personer fra Bayern
Turner Classic Movies

Turner Classic Movies (TCM) er en reklamefri kanal med klassiske film. Kanalen blev grundlagt af Amerikaneren Robert Edward "Ted" Turner.

TCM sorterer under Turner Broadcasting System, som også har kanalerne CNN, Cartoon Network og Boomerang i Norden, og som hører i dag under Time Warner. Den kanal, man kan se i Norden, sendes fra London, men firmaet har lokale kontorer i København og Stockholm.

TCM er en 24-timers filmkanal, som viser gamle og nyere film – fra elskede klassikere til moderne mesterværker. TCM viser også dokumentarer og interviews om film.

Eksterne henvisninger 

Tv-kanaler fra USA
Diego Benaglio

Diego Benaglio (født 8. september 1983 i Zürich, Schweiz) er en schweizisk fodboldspiller, der spiller som målmand hos den franske Ligue 1-klub AS Monaco. Han har tidligere spillet for VfB Stuttgart og VfL Wolfsburg i Tyskland samt for Grasshoppers i sit hjemland. 

Med Grasshoppers sikrede Benaglio sig i 2001 det schweiziske mesterskab, mens han i 2009 vandt Bundesligaen med VfL Wolfsburg.

Karriere

Tidlig karriere 
Født i Zürich, startede Benaglio sin karriere med holdet som lå i hjembyen, Grasshopper-Club Zürich. Imens han stadig var teenager flyttede han til Tyskland og tiltrådte VfB Stuttgart. Her fik han kun spilletid for reserveholdet.

Landshold 
Benaglio står (pr. april 2018) noteret for 61 kampe for Schweiz' landshold, som han debuterede for den 3. juni 2006 i en venskabskamp mod Kina. Han var efterfølgende en del af den schweiziske trup til både VM i 2006 i Tyskland, EM i 2008 på hjemmebane i Schweiz samt VM i 2010 i Sydafrika.

Titler 
Schweizisk Liga
 2001 med Grasshoppers

Bundesligaen
 2009 med VfL Wolfsburg

Eksterne henvisninger 

Fodboldspillere fra Schweiz
Fodboldspillere fra Grasshopper-Club Zürich
Fodboldspillere fra VfB Stuttgart
Fodboldspillere fra CD Nacional
Fodboldspillere fra VfL Wolfsburg
Fodboldspillere fra AS Monaco FC
Deltagere ved verdensmesterskabet i fodbold 2006
Deltagere ved det europæiske mesterskab i fodbold 2008
Deltagere ved verdensmesterskabet i fodbold 2010
Deltagere ved verdensmesterskabet i fodbold 2014
Personer fra Zürich
Bemyndigelsesloven

Bemyndigelsesloven (ty. das Ermächtigungsgesetz) var en lov udstedt 24. marts 1933 i Tyskland efter rigsdagsbranden, som begyndte 27. februar 1933.

Det første vigtige skridt i Hitlers magtovertagelse kom allerede dagen efter branden, 28. februar, med den såkaldte Rigsdagsbrandforordning, "Forordning af Rigspræsidenten til Beskyttelse af Folket og Staten". Knap en måned efter blev bemyndigelsesloven vedtaget af Tysklands Reichstag, rigsdagen. De to forordninger regnes for det retlige hovedgrundlag for det nationalsocialistiske diktatur.

Baggrund 
Efter at Hitler blev udnævnt til rigskansler 30. januar 1933, bad han præsident von Hindenburg om at opløse rigsdagen. Der blev den 5. marts 1933 afholdt valg til Rigsdagen.

Rigsdagsbrandforordningen havde suspenderet en række af forfatningens borgerrettigheder. Forordningen gav grundlag for, at det nationalsocialistiske parti NSDAP kunne arrestere ledere af kommunistpartiet og ransage partiets kontorer.

Selv om NSDAP ved valget øgede sin tilslutning, var partiet afhængig af Deutschnationale Volkspartei ("Tysknationale Folkeparti"), og for at gøre sig uafhængig påbegyndte Hitler arbejdet med en "fuldmagtslov" som skulle give regeringen lovgivende magt til 1. april 1937 "... eller når den nuværende Rigsregering bliver afløst af en anden".

Forberedelse og forhandlinger 
Bemyndigelsesloven ville bemyndige regeringen til at udstede love uden at involvere Rigsdagen, herunder love, der kunne afvige eller ændre Weimarforfatningen. Vedtagelse af bemyndigelsesloven, der gav vide beføjelser til Rigsrådet (Reichsraat) og således indebar en ændring af Weimarforfatningen, skulle vedtages på samme måde som en grundlovsændring og krævede derved et to tredjedeles flertal, med mindst to tredjedeles deltagelse.

Det blev forventet at socialdemokraterne (SPD) og kommunisterne (KPD) ville stemme imod loven. Regeringen havde allerede arresteret alle kommunister og nogle socialdemokratiske politikere under Rigsdagsbrandforordningen. Nazistpartiet forventede, at partierne der repræsenterede middelklassen, junkerne og erhvervslivet ville stemme for tiltaget, dels fordi de var trætte af ustabiliteten i Weimarrepublikken og dels fordi de ikke turde yde modstand.

Hitler mente, at det med Centerpartiets stemmer ville være nok til at opnå to tredjedeles flertal, og forhandlede derfor med partiets formand Ludwig Kaas, med hvem han nåede til enighed den 22 marts. Kaas indvilligede i at støtte lovforslaget mod forsikringer om partiets fortsatte eksistens og bevarelsen af dets offentlig ansatte, samt beskyttelsen af katolikker og deres skolers borger- og religiøse rettigheder.

Bemyndigelseslovens tekst 
Bemyndigelseslovens fulde tekst var Gesetz zur Behebung der Not von Volk und Reich ("Lov til afhjælpning af folkets og rigets nød").

Som med de fleste love under nationalsocialisternes Gleichschaltung, "ensretningsproces", var bemyndigelsesloven ganske kort. I sin helhed på tysk og dansk:

Noter 

Retshistorie
Nazi-Tyskland
Weimarrepublikken
Mellemkrigstiden
Politik i 1933
Jan Solheim

Jan Solheim (født 1971 i København) er en dansk illustrator. Siden 1991 har han arbejdet professionelt med illustration, tegneserier, storyboard og design til animation.

I 2017 modtog han Orla-prisen for Bedste tegning i Gamerz, Gamer 4ever sammen med af Kasper Hoff.

Eksterne henvisninger 
 Biografi, www.tegneseriemuseet.dk

Tegnere fra Danmark
Personer fra København
Modtagere af Orla-prisen